पाएं अपने शहर की ताज़ा ख़बरें और फ्री ई-पेपरडाउनलोड करें
जालंधर. शराबी पति और मां न बन पाने से परेशान खुरला किंगरा की एक महिला ने सोमवार सुबह खुद को आग लगा ली। लोगों ने उसे अस्पताल पहुंचाया, वहां चार घंटे बात मौत हो गई। थाना भार्गव कैंप पुलिस ने भाई राजकुमार के बयानों पर सीआरपीसी की धारा 174 के तहत कार्रवाई की।
खुरला किंगरा की गली नंबर दो की रहने वाली आशा रानी (35) ने सुबह करीब नौ बजे मिट्टी का तेल डालकर खुद को आग लगा ली। लोगों ने आग बुझाकर अस्पताल पहुंचाया पर आशा को बचाया न जा सका। पुलिस को दिए बयान में आशा के भाई राजकुमार ने बताया कि करीब 10 साल पहले उसकी शादी पूर्ण चंद उर्फ बिट्टू से हुई थी। वह रिक्शा चलाता था। शादी के बाद पता चला कि वो शराब पीता है।
घर के आर्थिक हालात खराब होने और उसके मां न बन सकने के कारण वह परेशान रहती थी। रविवार रात पूर्ण चंद घर से कहीं गया था, सुबह तक नहीं लौटा। इन्हीं कारणों से परेशान होकर उसने आग लगाई होगी। एएसआई सुखविंदर सिंह ने बताया कि आशा के भाई राजकुमार ने कानूनी कार्रवाई करवाने से इंकार किया है। इसलिए पुलिस ने सीआरपीसी की धारा- 174 की कार्रवाई की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn